**3D tlač – Supercharger TESLA – stolová nabíjačka**

**Návod**

**Krok 1 –** Nabíjací kábel najskôr prevlečte cez podstavec (obsahuje nápis USBC)!

**Krok 2 –** Približne si odmerajte potrebnú dĺžku kábla, aby prešiel cez drážku na jednej z hlavných častí a zároveň aby ostal dostatočný kus na pripojenie telefónu, prípadne na ohnutie kábla tak, aby to vypadalo ako nabíjací kábel v originálnej nabíjačke TESLA.

**Krok 3 –** kábel veďte drážkou v jednej z hlavných časti nabíjačky. Pokiaľ je váš kábel príliš široký, rozšírte drážku orezávatkom.

**Krok 4 –** po zavedení kábla do drážky preveďte jeho koniec do vnútra, červenú prostrednú časť nabíjačky a opatrne, avšak s dostatočnou silou zasuňte na miesto. Taktiež vložte červený ovál zo zadnej strany textu TESLA.

**Krok 5 –** na červenú prostrednú časť zasuňte druhú bielu hlavnú časť tak, aby časti na seba čo najlepšie doliehali. Z dôvodu čo najlepších detailov pri tlači môže byť proces náročnejší, no v konečnom dôsledku je celá nabíjačka pevnejšia.

**Krok 6 –** spodnú časť, cez ktorú ste v prvom kroku previedli kábel a zároveň bočné tyče poskladajte, pripevnenie drážok na spodnú časť by malo byť dostatočne pevné.

**Krok 7 –** zasuňte kábel zo spodnej strany do malej drážky, aby vychádzal zo zadnej strany nabíjačky a zacviknite podstavec. Podstavec by mal byť dostatočne silný na udržanie káblu v správnej polohe, v prípade potreby je však možné podstavec prilepiť.

**Krok 8 – Nabíjajte štýlovo ☺**

**Upozornenie:** Nabíjačka je tlačená s PLA biologicky rozložiteľného materiálu. Tento materiál je plne použiteľný do teploty 65 stupňov Celzius. Pri vyššej teplote môže dochádzať k deformácií.